Beschreibung
Mjez nowym lětom a patoržicu steja dwu- a štyrinohače w srjedźišću: hawron a sroka, jutrowne wuchače a pyšnej konikaj, Měrćinowa husyca abo zwěrjata w hodownej hródźičce. Runje tak putace su rymowane epizody wo kumštach psyčka Sherryja a pućowanju mjedwjedźa Knuta, wo žadosći lodoweho Korle abo wjeselu wudźerja Konija. A tež ptači abejcej ma w nowostce swoje městno.
Z nimale 30 basnjow wopřijacej zběrku Dorothea Šołćina znowa dopokaza, zo swoje rjemjesło wobknježi. Ze swojej rěču zamóže wona wurazliwe wobrazy molować a rymy z jeje pjera sedźa kaž dypk na i. Tuž budźe dźěćom radosć, wo počinkach a njepočinkach najwšelakorišich ptačkow a žračkow čitać abo słyšeć.
deu_Latn szl_Latn szl_Latn